钦定古今图书集成/理学汇编/学行典/第077卷 > 荀子 > 《荣辱篇》
## 钦定古今图书集成/理学汇编/学行典/第077卷 > 荀子 > 《荣辱篇》

“与人善言，煖于布帛；伤人之言，深于矛戟。”故薄薄之
地，不得履之。非地不安也，危足无所履者也。凡在言
也，巨涂则让，小涂则殆，虽欲不谨，若云不使。快快而
亡者，怒也；察察而残者，忮也；博而穷者，訾也；清之而
俞浊者，口也；豢之而俞瘠者，交也；辩而不说者，争也；
直立而不见知者，胜也；廉而不见贵者，刿也；勇而不
“见惮”者，贪也；“信而不见敬”者，好《剸行》也。此小人之所
务，而君子之所不为也。